Document ID: 31981D0477

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 24ης Ιουνίου 1981
περί τροποποιήσεως των αποφάσεων 73/88/ΕΟΚ, 77/97/ΕΟΚ, 79/509/ΕΟΚ, 79/510/ΕΟΚ, 80/877/ΕΟΚ, 80/1096/ΕΟΚ και 80/1097/ΕΟΚ όσον αφορά τις διαδικασίες της Μόνιμης Κτηνιατρικής Επιτροπής
(81/477/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι η Μόνιμη Κτηνιατρική Επιτροπή, η οποία συνεστήθη δυνάμει της αποφάσεως 68/361/ΕΟΚ (3), διατυπώνει τη γνώμη της σύμφωνα με διαδικασίες των οποίων η ισχύς λήγει, κατά περίπτωση, στις 21 ή 22 Ιουνίου 1981·
ότι η επιτροπή συνεκλήθη για πρώτη φορά στις 22 Δεκεμβρίου 1972· ότι το χρονικό διάστημα που παρήλθε επαρκεί για να συναχθεί οριστική κρίση επί αυτών των διαδικασιών και ότι δεν συντρέχει πλέον λόγος να περιορισθεί η ισχύς τους·
ότι η κτηθείσα πείρα από την εφαρμογή των σημερινών διαδικασιών απέδειξε ότι αποτελούν, κατ' αρχήν, αποτελεσματική μέθοδο που επιτρέπει την ταχεία έκδοση αποφάσεων για τη λήψη των οποίων βασικά θεσπίσθηκαν·
ότι, εξάλλου, λόγω της προσχωρήσεως της Ελλάδος, πρέπει επίσης να γίνει προσαρμογή του αριθμού των ψήφων που συνιστούν την απαιτούμενη πλειοψηφία στην επιτροπή, όσον αφορά τις πράξεις που θεσπίσθηκαν μετά την προσχώρηση του 1979 και δεν έχουν ακόμα προσαρμοσθεί,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Καταργούνται οι ακόλουθες διατάξεις:
- αρθρο 8 της αποφάσεως 73/88/ΕΟΚ (4),
- αρθρο 7 της αποφάσεως 77/97/ΕΟΚ (5),
- αρθρο 6 των αποφάσεων 79/509/ΕΟΚ (6),
79/510/ΕΟΚ (7) και 80/877/ΕΟΚ (8),
- αρθρο 7 της αποφάσεως 80/1096/ΕΟΚ (9),
- αρθρο 9 της αποφάσεως 80/1097/ΕΟΚ (10).
Άρθρο 2
Ο αριθμός «41» αντικαθίσταται από τον αριθμό «45» στην παράγραφο 3 του άρθρου 5 των αποφάσεων 79/509/ΕΟΚ, 79/510/ΕΟΚ και 80/877/ΕΟΚ, του άρθρου 6 της αποφάσεως 80/1096/ΕΟΚ, και του άρθρου 8 της αποφάσεως 80/1097/ΕΟΚ.
Άρθρο 3
Το Συμβούλιο θα επανεξετάσει τη διαδικασία της εν λόγω επιτροπής πριν από την 1η Ιουλίου 1987 και βάσει μιας εκθέσεως της Επιτροπής επί της λειτουργίας της Μόνιμης Κτηνιατρικής Επιτροπής συνοδευομένης, κατά περίπτωση, από κατάλληλες προτάσεις.
Άρθρο 4
Η παρούσα απόφαση απευθύνεται στα Κράτη μέλη.
Έγινε στο Λουξεμβούργο, στις 24 Ιουνίου 1981.

Labels: 17
0
3
6
15